A 2011-es GP2 Asia Series a GP2 Asia Series negyedik szezonja volt. A szezon február 11-én kezdődött a Yas Marina Circuit-ön és a tervek szerint március 13-án ért volna véget Bahreinben a Bahrain International Circuit-ön, ám a Bahreinben zajló tüntetések miatt a 2011-es Formula–1 bahreini nagydíj mellett ezt a két versenyhétvégét is törölni kellett. A két bahreini futam elmaradása miatt a rendezők 2011. március 1-jén bejelentették, hogy az idei szezont lezáró futamot az olaszországi Imola Autodromo Enzo e Dino Ferrari versenypályáján rendezik meg március 19-én és 20-án. Ez volt a sorozat történetének első európai nagydíja.